[{"text_idx": "#000000", "text": "Dancantoj de la makedona popolmuzika trupoTanec(\u0422\u0430\u043d\u0435\u0446). (Vikimedio)"}, {"text_idx": "#000001", "text": "Oni ofte priskribas makedonan popolmuzikon kiel produkton de g\u0302ia geografia loko c\u0302ar Makedonujo estas vojkrucig\u0302o de la oriento kaj la okcidento. G\u0302i trovig\u0302as c\u0302e la orienta rando de Eu\u0306ropo, sed g\u0302i estis sub turka regado dum preskau\u0306 500 jaroj. Pro tio, turka influo estas forta en la muzikaj tradicioj."}, {"text_idx": "#000002", "text": "La instrumentoj kiuj kontribuas al la aparta sono de makedona popolmuziko estas diversaj kaj buntaj. Pli malnovaj kaj tradiciaj instrumentoj kiel la gajdo (\u0433\u0430\u0458\u0434\u0430, saks\u0302almo), la kavalo (\u043a\u0430\u0432\u0430\u043b, speco de fluto), la tapano (\u0442\u0430\u043f\u0430\u043d, dukapa bas-tamburo), kaj la tamburao (speco de liuto kun longa kolo) estas uzataj kun pli nuntempaj instrumentoj kiel la gitaro kaj la akordiono. La rezulto estas verva, sprita sono, spicita per la historio kaj kulturo de Makedonujo."}, {"text_idx": "#000004", "text": "Alia grava aspekto de tradicia makedona muziko estas g\u0302ia dau\u0306ra efiko sur la homoj de Makedonujo. Tia muziko estis kaj ankorau\u0306 estas ligita al komuna dancado. Popoldancoj akompanataj de ric\u0302aj kostumoj estas diversaj lau\u0306 rapideco (de malrapida g\u0302is tre rapida), lau\u0306 la deveno de la muzikistoj (el montaroj, urbetoj au\u0306 kamparo), kaj lau\u0306 la ag\u0302oj de gedancantoj. Same, la vestoj estas diverskoloraj: preskau\u0306 c\u0302iam gejunuloj portas rug\u0302ajn kaj blankajn vestojn, kaj pliag\u0302uloj portas nigrajn, brunajn, kaj blankajn."}, {"text_idx": "#000005", "text": "Makedona popolmuziko estas transdonita per forta familia tradicio dum multaj generacioj. Tiu tradicio dau\u0306ros kaj donados plezuron al la tuta mondo."}]